text: La CUP demana més atenció per a l'Skate Park | Nació Solsona
  La CUP demana més atenció per a l'Skate Park
  I sol·licita informació sobre l'expedient informatiu de la MAAS
  per Redacció, Solsona, 7 de juny de 2018 a les 17:48 |
  En el Ple del 25 de maig, l'equip de govern va presentar una modificació del pressupost de 253.000 euros i va exposar els projectes a què es dedicarien. La CUP hi va votar a favor però va fer notar que seria interessant debatre qüestions com aquesta, ja que, tot i que el Grup Municipal està d'acord amb els projectes escollits, potser n'hi ha d'altres a què també caldria parar atenció, com ara l'Skate Park, que està en molt males condicions: hi ha sorra i aigua, està mal il·luminat i brut... De fet, hi ha jovent de Solsona cada setmana va a Cervera a patinar per les males condicions de les instal·lacions que hi ha aquí. La CUP va assenyalar que l'equip de govern té majoria i, lògicament, no necessita pactar una acció com aquesta, però seria més transparent parlar-ne amb tots els grups per veure què pot aportar cadascun.
  Municipis, MAAS, Ple, Skate Park
  Hi ha sorra per mal disseny
  Per Anònim el 11 de juny de 2018 a les 10:58
  Hi ha sorra perquè l'aigua de pluja la porta de dalt. Mal disseny, mala execució del projecte. Però en la línia de la resta de la ciutat, la gestió de les aigües pluvials és un desastre, com bé podem veure aquesta primavera. Heu vist quants desaigües del carrer no agafen l'aigua perquè estan plens de sorra/plantes/plàstics?
  Per Anònim el 8 de juny de 2018 a les 20:02
  L'ajuntament podria posar assignatura de gegants a les escoles de Solsona, i publicar nous llibres de tex